open-index/open-wikipedia-markdown huggingface dataset:
Κουρήτες

thumb|right|350px|Κουρήτες χορεύουν γύρω από τον Δία βρέφος (ανάγλυφο σε τερακότα)
Στην Ελληνική μυθολογία οι **Κουρήτες** ήταν Δαίμονες (= Δαΐμονες, ειδήμονες) που η λατρεία τους εντοπίζεται κυρίως στη Φρυγία  και στη Κρήτη που κατά παράδοση ονομαζόταν και **Κουρήτις**.

Αναφέρονται όμως και σε άλλες ελληνικές περιοχές  ταυτιζόμενοι αλλού με τους Τελχίνες, αλλού με τους Κορύβαντες και αλλού με τους Καβείρους ακόμα δε και με τους Ιδαίους Δακτύλους.

Τα ονόματα των Κούρητων, σύμφωνα με τον Απολλόδωρο τον Αθηναίο (180 π.Χ.), ήταν ο **Ηρακλής** (όχι ο συνώνυμος ήρωας), ο **Ιασίων**, ο **Ίδας**, ο **Επιμήδης** και ο **Παιωναίος.**

Στη Φρυγία φέρονται ως ακόλουθοι της Κυβέλης – Ήρας στην οργιαστική της λατρεία. Αντίθετα στη Κρήτη μνημονεύονται ως «άγρυπνοι φύλακες» του Δία που κάλυπταν με τις ένοπλες ορχήσεις και τον θόρυβο των όπλων τους και των κρουστών οργάνων τους, τους κλαυθμούς του για να μη τον ακούσει ο θεός  Κρόνος. Αλλά και γενικότερα πιστεύονταν ως ακόλουθοι του Δία όπως οι Σάτυροι του Διονύσου. Ο αριθμός των Κουρητών έφθανε τους δέκα και τα ονόματά τους έλαβαν πολλές πόλεις της Κρήτης.

Σ΄ αυτούς αποδίδεται κατά τις τοπικές παραδόσεις η εφεύρεση του πολεμικού χορού του πυρρίχιου ενώ στην Εύβοια θεωρούνταν οι εφευρέτες των κυνηγετικών όπλων και τιθασευτές. 

Γενικά πιστεύονταν ότι αυτοί έθεσαν τις βάσεις του πολιτισμού της κοινής συμβίωσης των ανθρώπων, προστατεύοντας τις πόλεις και τους πολίτες με ομόνοια και ευνομία διευκολύνοντας την ιδιωτική ζωή με τη διδασκαλία της χρήσης της φωτιάς, της κατεργασίας μετάλλων, της χρήσης του τόξου καθώς και της υπόδειξης θρεπτικών ειδών, όπως το μέλι, και άλλων τροφίμων.

## Παραπομπές


## Εξωτερικοί σύνδεσμοι
* 

Κουρητες
Κουρήτες (Αιτωλίας)

Οι **Κουρήτες** ήταν αρχαιότατος ελληνικός λαός της δυτικής Ελλάδας και συγκεκριμένα της Αιτωλοακαρνανίας που συγγένευε με τους Καλυδωνίους.

Αναφέρονται από τον Όμηρο ως διεκδικητές της Καλυδωνίας από τους Αιτωλούς. Το όνομά τους ετυμολογείται κατά τους μεν από το Κούριο όρος της Αιτωλίας, κατά τους δε από το γεγονός ότι «έκειραν» (κούρευαν) το μπροστινό μέρος της κόμης τους σε αντίθεση με τους Ακαρνάνες γείτονές τους που τη διατηρούσαν άθικτη. 

Πάντως κατά τον Στράβωνα οι Κουρήτες ήταν οι πρώτοι κάτοικοι της Αιτωλίας και προέρχονταν είτε από την Εύβοια ή από την Κρήτη.

## Παραπομπές


Κατηγορία:Αρχαία ελληνικά φύλα
Κουρεώτις

Μία από τις λιγότερο γνωστές εορτές των αρχαίων Αθηναίων ήταν τα λεγόμενα Απατούρια, τριήμερη πολιτική εορτή, της οποίας η τρίτη και τελευταία ημέρα λεγόταν «**κουρεώτις**».

Τα Απατούρια ήταν μια γιορτή πολιτική που γινόταν κατά τον μήνα Πυανεψιώνα (15 Οκτωβρίου – 15 Νοεμβρίου) προς τιμήν της Απατουρίας Αθηνάς, του Διός Φρατρίου και του Μελαναίγιδος Διονύσου. 

Αφορμή της ήταν η μονομαχία του Μέλανθου και του Ξάνθου από τη Βοιωτία και η νίκη του Μέλανθου με απάτη, όταν οι Βοιωτοί και οι Αθηναίοι πολεμούσαν μεταξύ τους για την Οινόη. 

Η τρίτη ημέρα ονομάζονταν Κουρεώτις, γιατί κατά την διάρκειά της ενέγραφαν τους κούρους, δηλαδή τα μικρά αγόρια, που ήταν τριών ή τεσσάρων ετών στους φράτερες. Την ίδια ημέρα γινόταν και έλεγχος της προόδου των φοιτούντων στα σχολεία παιδιών και απαγγέλλονταν διάφορα ποιήματα και χωρία διαφόρων συγγραφέων. Οι μαθητές που αρίστευαν βραβεύονταν. 

Όσο για τους φράτερες πρέπει να γνωρίζουμε αυτό: μετά τον Ίωνα οι φυλές ήταν τέσσερις, από τον Κλεισθένη έγιναν δέκα και κατόπι έγιναν δώδεκα. Κάθε φυλή χωρίστηκε στα τρία. Το ένα τρίτο της φυλής ονομάστηκε τριττύς και έπειτα πατρία ή φατρία, και φράτερες αυτού που άνηκαν στην ίδια φυλή και φατρία, επειδή ήταν συγγενείς μεταξύ τους, και σε αυτούς τους φράτερες γινόταν η εγγραφή των αγοριών. 

Κατά την εορτή επίσης οι πατέρες πρόσφεραν σε θυσία τα «*κούρεια*» (ονομασία των αμνών που θυσιάζονταν αυτή την ημέρα), οι οποίοι στη συνέχεια προσφέρονταν στους φράτορες «προς ευωχία».

## Παραπομπές

## Πηγές

* Λεξικό Liddell-Scott - Ορισμός

Κατηγορία:Αρχαίες αθηναϊκές εορτές
Αντωνίνος ο Ευσεβής

Ο **Τίτος Φούλβος Αίλιος Αδριανός Αντωνίνος** (*Titus Fulvus Aelius Hadrianus Antoninus Augustus Pius*, 19 Σεπτεμβρίου 86 - 7 Μαρτίου 161), γνωστός ως **Αντωνίνος ο Ευσεβής** (Antoninus Pius), ήταν Ρωμαίος αυτοκράτορας από το 138 έως το 161. Ήταν θετός γιος και διάδοχος του Αδριανού. 
Η «Historia Augusta» δίνει αρκετές εξηγήσεις για το προσωνύμιο του Αντωνίνου «Ευσεβής» («Pius»). Οι επικρατέστερες είναι ότι του απονεμήθηκε από τη Σύγκλητο είτε επειδή την έπεισε να θεοποιήσει τον προκάτοχό του Αδριανό και τίμησε ποικιλοτρόπως τη μνήμη του είτε επειδή ήταν πράος και δεν έβλαψε κανένα

Καταγόταν από αριστοκρατική και πλούσια οικογένεια. Ξεχώριζε για την ωραιότητά του, την ευγένεια, τη φιλοπονία, τη μόρφωση και την τιμιότητα. Διαδέχτηκε τον Αδριανό το 138, αφού διήλθε από όλη την κλίμακα της ρωμαϊκής ιεραρχίας και υιοθετήθηκε από αυτόν. 
Στις αρχές της βασιλείας του κατέθεσε την τεράστια ατομική του περιουσία στο δημόσιο ταμείο. Διέγραψε φόρους, έκανε δωρεές σε πολίτες, μοίραζε άρτο και διοργάνωνε θεάματα, αλλά παρ' όλα αυτά τα οικονομικά του κράτους ήταν ανθηρότατα κατά τον θάνατό του. Στη Σύγκλητο συμπεριφερόταν σαν απλό μέλος της και ποτέ δεν έπαιρνε αποφάσεις χωρίς να συμβουλευτεί τους ηγέτες της. Περιέστειλε την αυστηρότητα του νόμου, θέσπισε ευεργετικές διατάξεις για τους δούλους, φρόντισε για την εκπαίδευση άπορων νέων και έδωσε σε διδασκάλους και φιλοσόφους προνόμια συγκλητικών. Φαίνεται ότι δεν ήταν αυστηρός με τους Χριστιανούς -τουλάχιστον όχι περισσότερο από άλλους αυτοκράτορες. Απέφευγε τους πολέμους κι επαναλάμβανε συνεχώς τη ρήση του Σκιπίωνα "προτιμώ να σώσω ένα πολίτη παρά να σκοτώσω χίλιους εχθρούς". Αναγκάστηκε όμως σε μικροπολέμους για την καταστολή εξεγέρσεων στη Βρετανία, στη Μαυριτανία και στην Ιουδαία.

Ήταν ιδιαίτερα δίκαιος ως ηγεμόνας και η φήμη του είχε φθάσει μέχρι τις Ινδίες, όπου ηγεμόνες της περιοχής ζητούσαν τη διαιτησία του σε διαφορές με τους Βακτριανούς και τους Υρκανούς. Η βασιλεία του θεωρείται μια από τις καλύτερες περιόδους της ρωμαϊκής αυτοκρατορίας και όχι μόνο. Φαινόταν ότι είχε επιτευχθεί η ιδεώδης διακυβέρνηση. Θετός γιος και διάδοχος ήταν ο επίσης περίφημος Μάρκος Αυρήλιος. Απεβίωσε το 161 μ.Χ.

## Παραπομπές


Κατηγορία:Ρωμαίοι αυτοκράτορες
Κατηγορία:Δυναστεία των Αντωνίνων
Κούλης Στολίγκας

Ο **Κούλης Στολίγκας** (Δράμα, 1910 - Αθήνα, 24 Φεβρουαρίου 1984), (πραγματικό όνομα: **Ιωάννης Σίσκος**)ήταν Έλληνας ηθοποιός του κινηματογράφου και του Θεάτρου που διακρίθηκε σε κωμικούς ρόλους.

## Βιογραφία
Σπούδασε φωνητική μουσική στο ωδείο της γενέτειράς του. Το θεατρικό του ντεμπόυτο το έκανε το 1933 στην οπερέτα του Φραντς Λέχαρ *[[Η εύθυμη χήρα]]*. Συνεργάστηκε με οπερετικούς και επιθεωρησιακούς θιάσους στην Αθήνα και στην επαρχία έως το 1942. Στα 1947 συγκρότησε δικό του θίασο οπερέτας και στα 1955 τον μετέτρεψε σε θίασο πρόζας. Υπήρξε ένας από τους πιο αγαπητούς ηθοποιούς του ελληνικού κινηματογράφου, ιδιαίτερα σε ρόλους κονφερασιέ, με πηγαίο χιούμορ και ιδιαίτερο στιλ, παίζοντας σε ταινίες όπως  *[[Η Χιονάτη και οι Επτά Νάνοι (ταινία, 1937)|Η Χιονάτη και οι επτά νάνοι]]*, *[[Ο εμίρης και ο κακομοίρης]]*, *[[Έξω οι κλέφτες! (ταινία)|Έξω οι κλέφτες]]*. Τα τελευταία χρόνια ζούσε απομονωμένος από τα φώτα της δημοσιότητας μαζί με τις δύο αδελφές του και δεν είχε παιδιά.

Κηδεύτηκε στον Κόκκινο Μύλο.

## Φιλμογραφία

## Θεατρικές συμμετοχές

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Πηγές
*SanSimera.gr https://www.sansimera.gr/biographies/607
## Παραπομπές


## Εξωτερικοί σύνδεσμοι
*

Κατηγορία:Ηθοποιοί-επέκταση
Κατηγορία:Έλληνες τραγουδιστές όπερας
Κατηγορία:Έλληνες  ηθοποιοί κινηματογράφου
Κατηγορία:Έλληνες  ηθοποιοί μουσικού θεάτρου
Κατηγορία:Έλληνες σεναριογράφοι
Κατηγορία:Ενταφιασμοί στο Κόκκινο Μύλο
Σχέδιο Προμηθεύς

Το **Σχέδιο Προμηθεύς** ήταν σχέδιο έκτακτης ανάγκης του ΝΑΤΟ που προοριζόταν για την ανάληψη εξουσίας από τον στρατό με σκοπό την εξουδετέρωση κομμουνιστικής απειλής.

Το σχέδιο προέβλεπε την κατάληψη νευραλγικών κτιρίων και εγκαταστάσεων από τον στρατό και τη σύλληψη στελεχών της αριστεράς. 
Είναι στενά συνδεδεμένο με την Νεότερη Ελληνική Ιστορία, καθώς παραλλαγή του με το όνομα **Ιέραξ II** χρησιμοποιήθηκε από τον Γεώργιο Παπαδόπουλο στο Πραξικόπημα της 21ης Απριλίου 1967 για την ανάληψη της πολιτικής εξουσίας και την επιβολή της Χούντας των Συνταγματαρχών.. Το σχέδιο Ιέραξ ΙΙ προέβλεπε επίσης την σύλληψη του Ανδρέα Παπανδρέου, του πρώην υφυπουργού Άμυνας Μιχάλη Παπακωνσταντίνου, δημοσιογράφων και άλλων. Η εφαρμογή του θα γινόταν μετά από εντολή ή ατύχημα του βασιλιά Κωνσταντίνου με συγκεκριμένες αποστολές από μονάδες-κλειδιά. 

## Παραπομπές


Κατηγορία:ΝΑΤΟ
Κατηγορία:Χούντα των Συνταγματαρχών
Προμηθευς
Κεντρική Υπηρεσία Πληροφοριών

Η ονομασία **Κεντρική Υπηρεσία Πληροφοριών** μπορεί να σχετίζεται με τα παρακάτω λήμματα:

* Εθνική Υπηρεσία Πληροφοριών (ΕΥΠ) της Ελλάδας, πρώην «Κεντρική Υπηρεσία Πληροφοριών» (ΚΥΠ), αρχικά «Κεντρική Υπηρεσία Πληροφοριών Ελλάδος» (ΚΥΠΕ)
* Κυπριακή Υπηρεσία Πληροφοριών της Κυπριακής Δημοκρατίας, πρώην «Κεντρική Υπηρεσία Πληροφοριών» (ΚΥΠ)
* CIA, η Κεντρική Υπηρεσία Πληροφοριών των ΗΠΑ
9ος αιώνας π.Χ.

Ο **9ος αιώνας π.Χ.** αρχίζει την 1 Ιανουαρίου 900 π.Χ. και τελειώνει στις 31 Δεκεμβρίου 801 π.Χ..

## Γεγονότα
* Βασίλειο του Κους (900 π.Χ.)
* Ο πολιτισμός Αντένα εμφανίζεται στην βορειοανατολική Αμερική.
* Αρχή της Εποχής του Σιδήρου στην Κεντρική Ευρώπη, διάδωση του Πρωτοκελτικού πολιτισμού του Χαλστάτ. 
* 900-612 π.Χ.: Ασσυριακή Αυτοκρατορία.
* 853 π.Χ.: Μάχη Καρκάρ: Ασσύριοι ενάντια σε συριακό συνασπισμό: Πύρρειος νίκη των Ασσυρίων. Πρώτη αναφορά χρήσης ιππικού (όχι μόνο ιπποκίνητων αρμάτων).
* 845 π.Χ.: Ο Σαλμανασάρ Γ΄ εισέβαλε στη Συρία: Αναφέρεται στράτευμα 120.000 ανδρών. Πρώτη αναφορά δύναμης μεγαλύτερης των 100.000 ανδρών.
* Ίδρυση από τους Δωριείς και τον μυθικό ήρωα Θήρα της πόλης της Αρχαίας Θήρας στην κορυφή του Μέσα Βουνού της Σαντορίνης.

## Σημαντικά πρόσωπα
* Ασσουρνασιπάλ Β΄ (883-829 π.Χ.): Βασιλιάς της Ασσυρίας.
* Σαλμανασάρ Β΄: Βασιλιάς της Ασσυρίας.
* Σαλμανασάρ Γ΄: Βασιλιάς της Ασσυρίας.

## Εφευρέσεις και ανακαλύψεις

## Γράμματα και Καλές τέχνες

## Αθλητισμός

## Πηγές


* Στρατιωτική Ιστορία: Τεχνικές Μάχης στον Αρχαίο Κόσμο 3000 π.Χ.-500 μ.Χ.: Δημήτρης Γεδεών: Εκδόσεις Σαββάλας.

-91
Χαιρετίσματα

Ο δίσκος **Χαιρετίσματα** είναι ο πέμπτος δίσκος του Βασίλη Παπακωνσταντίνου και περιέχει 5 τραγούδια σε στίχους και μουσική του Νικόλα Άσιμου. 
Ο δίσκος κυκλοφόρησε το 1987 και περιέχει τα εξής τραγούδια: 

#Χαιρετίσματα (Β.Παπακωνσταντίνου,Α.Μάνου)
#Ο σάλιαγκας κι ο μάλιαγκας (Ν.Άσιμου)
#Αγαπάω κι αδιαφορώ (Ν.Άσιμου)
#Θα 'ρθω να σε βρώ (Ν.Άσιμου)
#Θα νικήσουμε (Venceremos) (Ν.Άσιμου)
#Καταρρέω (Ν.Άσιμου)
#Κρύψου (Χ.Τόλιος, Γ.Λέφας)
#Πραγματικότητα (Χ.Τόλιος, Κ.Κινδύνη)
#Πάρε με (Β.Παπακωνσταντίνου, Α.Μάνου)
#Είμαι εντάξει (Β.Παπακωνσταντίνου, Θ.Παυλάκος)

Κατηγορία:Βασίλης Παπακωνσταντίνου (δισκογραφία)
10ος αιώνας π.Χ.

2η χιλιετία π.Χ. | **[[1η χιλιετία π.Χ.]]** | 1η χιλιετία μ.Χ.
12ος αιώνας π.Χ. | 11ος αιώνας π.Χ. | **10ος αιώνας π.Χ.** | 9ος αιώνας π.Χ. | 8ος αιώνας π.Χ.

Ο **10ος αιώνας π.Χ.** αρχίζει την 1 Ιανουαρίου 1000 π.Χ. και τελειώνει στις 31 Δεκεμβρίου 901 π.Χ.

## Γεγονότα
* ~925 π.Χ.: Χωρισμός του αρχαίου Ισραήλ στα Βασίλεια του Ιούδα και του Ισραήλ.
* Πρώτη ένδειξη γραπτής Αραμαϊκής γλώσσας.
* Ίδρυση και ανάπτυξη της Ηφαιστείας Λήμνου

## Σημαντικά πρόσωπα
* Σαούλ: Βασιλιάς των Ισραηλιτών.
* Δαβίδ: Βασιλιάς των Ισραηλιτών.
* Σολομών: Βασιλιάς των Ισραηλιτών.

## Εφευρέσεις και ανακαλύψεις

## Γράμματα και Καλές τέχνες

## Αθλητισμός

-90
Υπομείονες

**Υπομείονες** ονομάζονταν στην Αρχαία Σπάρτη οι Σπαρτιάτες περιορισμένων (*μειόνων*) πολιτικών δικαιωμάτων. Στη κατηγορία αυτή ανήκαν εκείνοι που ήταν από Σπαρτιάτες μεν γονείς αλλά δεν αναγνωρίζονταν ως *όμοιοι*, δηλαδή Σπαρτιάτες οπλίτες με πλήρη πολιτικά δικαιώματα, επειδή κατά τη παιδική τους ηλικία δεν είχαν λάβει τη καθιερωμένη στρατιωτική αγωγή για οποιοδήποτε λόγο και δεν μετείχαν στα κοινά συσσίτια ή δεν μπορούσαν να καταβάλουν το νόμιμο προς αυτό τέλος.

Οι Υπομείωνες, φέρνοντας βαρέως αυτό τον μειωτικό χαρακτηρισμό πολλές φορές εναντιώνονταν ή τελούσαν εχθρικά προς τη κρατούσα ολιγαρχία λαμβάνοντας μέρος σε πλείστες συνωμοσίες και εξεγέρσεις, όπως π.χ. συνέβη στη Συνωμοσία του Κινάδωνα το 399 π.Χ.. Μάλιστα όπως σημειώνει ο Ξενοφών (Ελλην. Γ 3:6) ήταν τέτοιο το μίσος τους κατά των Ομοίων που ευχαρίστως θα τους έτρωγαν και ζωντανούς. Βέβαια αυτό το γνώριζαν οι Σπαρτιάτες και εξ αυτού του λόγου πολλοί εξ αυτών θανατώθηκαν χωρίς δίκη, θεωρούμενοι ως ύποπτοι κατά την εισβολή των Θηβαίων υπό τον Επαμεινώνδα το 369 π.Χ..

Παρά όμως την παραπάνω επικρατούσα άποψη πολλοί είναι εκείνοι που υποστήριξαν ότι οι Υπομείονες ήταν οι εξαρχής εγκατεστημένοι, στις πόλεις των Περιοίκων, Δωριείς (την άποψη αυτή υποστήριξε ο Schoemann), ή πρόκειται για τους Μόθακες και τους απογόνους αυτών (όπως υποστήριξε ο Rieger).

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.59ος, σελ.81.
* "Μεγάλη Ελληνική Εγκυκλοπαίδεια" (ΜΕΕ) τομ.ΚΓ΄, σελ.712



Κατηγορία:Αρχαία Σπάρτη
Διαίρεση (άλμπουμ)

**Διαίρεση** είναι ο τίτλος δίσκου του Βασίλη Παπακωνσταντίνου που κυκλοφόρησε το 1984 σε παραγωγή της ΜΙΝΟΣ-ΕΜΙ και περιέχει 9 τραγούδια.
Τις ενορχηστρώσεις έκανε ο Κώστας Γανωσέλλης. Βοήθησαν επίσης ο Γ. Ζηκογιάννης, Μπ. Λασκαράκης και Γ.Τσουπάκης.

# Δεν υπάρχω (Chris de Burgh - Λίνα Νικολακοπούλου)
# Μπαλάντα για τον Γιάννη Κ. (Ανδρέας Τσιλιφώνης)
# Για σένα (Β. Παπακωνσταντίνου - Λίνα Νικολακοπούλου)
# Ο Μαύρος Γάτος (Β.Παπακωνσταντίνου - Θανάσης Παπακωνσταντίνου)
# Άσε με να κάνω λάθος (Ανδρέας Τσιλιφώνης)
# Πριν το τέλος (Battisti - Mogol - Λίνα Νικολακοπούλου)
# Λεγεωνάριος (Β.Παπακωνσταντίνου - Θανάσης Παπακωνσταντίνου)
# Έλα να με βρεις (Γιάννης Ζουγανέλης - Δώρα Σιτζάνη)
# Μπρος γκρεμός και πίσω γκόμενες (Αλ.Παπαδημητρίου - Β. Παπακωνσταντίνου)

Κατηγορία:Βασίλης Παπακωνσταντίνου (δισκογραφία)
Τρίτη τάξη

**Τρίτη τάξη** στα χρόνια πριν από τη Γαλλική Επανάσταση ήταν ανομοιογενής κοινωνική τάξη, η οποία αποτελούνταν από το μη προνομιούχο τμήμα του πληθυσμού (αστοί, έμποροι, τραπεζίτες, εργάτες, αγρότες). Τις άλλες δύο τάξεις συνιστούσαν ο κλήρος και οι ευγενείς. Η τρίτη τάξη αποτελούσε το 98% του γαλλικού πληθυσμού εκείνη την εποχή ενώ ο κλήρος και οι ευγενείς μαζί αποτελούσαν μόνο το 2%.

Τον Ιανουάριο του 1789, στη Γαλλία, πριν από την σύγκληση των Γενικών Τάξεων εμφανίζεται στο Παρίσι ένα φέιγ-βολάν (feuille volant) του αβά Εμμανουήλ Ιωσήφ Σεγιές με τίτλο «Τι είναι η Τρίτη Τάξη;», ένας λίβελλος που άσκησε τεράστια επιρροή. Μεταξύ άλλων έγραφε:
«Η πρόθεση αυτού του γραπτού είναι απλούστατη. Πρέπει να θέσουμε στον εαυτό μας τρεις ερωτήσεις:
#Τι είναι η Τρίτη Τάξη; Τα πάντα. 
#Τι ήταν μέχρι σήμερα στον πολιτικό τομέα; Τίποτα
#Τι ζητάει; Να γίνει κάτι.»

Κατά προτροπή του Σεγιές, στις 17 Ιουνίου του 1789, οι εκπρόσωποι της Τρίτης Τάξης, τους οποίους υποστηρίζουν και εκπρόσωποι του κατώτερου κλήρου και των ευγενών, αυτοανακηρύσσονται σε Εθνική Συνέλευση.

## Παραπομπές


Κατηγορία:Συνταγματικό Δίκαιο
Κατηγορία:Θρησκεία και πολιτική
Κατηγορία:Βασίλειο της Γαλλίας
Να με φωνάξεις

**"Να με φωνάξεις"** είναι τίτλος δίσκου του Βασίλη Παπακωνσταντίνου που περιέχει 13 τραγούδια σε ενορχήστρωση Χριστόφορου Κροκίδη.
Κυκλοφόρησε από την ΜΙΝΟΣ-ΕΜΙ. 

# Αντέχω (Χριστόφορου Κροκίδη - Βασίλη Γιαννόπουλου)
# Καλά να πάθεις (Χριστόφορου Κροκίδη - Βασίλη Γιαννόπουλου)
# Στο πεζοδρόμιο (Babakos)(Αποστόλη Μπουλασίκη)
# Σ' αγαπώ να προσέχεις (Βασίλη Παπακωνσταντίνου - Βασίλη Γιαννόπουλου)
# Φοινικιές (Όλα γυρίζουν) (Αποστόλη Μπουλασίκη)
# Η αγάπη πάει μονάχη (Χριστόφορου Κροκίδη - Ιάκωβου Αυλητή)
# Μη μιλάς (Αποστόλη Μπουλασίκη)
# Φρόνιμα κούκλα μου (Χριστόφορου Κροκίδη - Οδυσσέα Ιωάννου)
# Καμπαρντίνα (Χριστόφορου Κροκίδη - Λευτέρη Παπαδόπουλου)
# Αλλάζεις (Θοδωρή Παυλάκου)
# Η σκοπιά (Λαυρέντη Μαχαιρίτσα - Ιάκωβου Αυλητή)
# Η σούπα (Αποστόλη Μπουλασίκη)
# Να με φωνάξεις (Χριστόφορου Κροκίδη - Βασίλη Γιαννόπουλου)

Κατηγορία:Βασίλης Παπακωνσταντίνου (δισκογραφία)
Στρατόπεδο συγκέντρωσης Φλόσενμπεργκ

thumb|right|250px|Γενική άποψη του στρατοπέδου

Το **στρατόπεδο συγκέντρωσης Φλόσενμπεργκ** (γερμ. *Konzentrationslager Flossenbürg*) ήταν στρατόπεδο συγκέντρωσης της Ναζιστικής Γερμανίας, στον δήμο του Φλόσενμπεργκ της Βαυαρίας, κοντά στα τσεχικά σύνορα. Λειτούργησε από το 1938 μέχρι το 1945. 

Περίπου 90.000 άνθρωποι κρατήθηκαν αιχμάλωτοι στο στρατόπεδο, 30.000 από τους οποίους δεν το εγκατέλειψαν ζωντανοί. Παρόλο που επεκτάθηκε στα χρόνια μετά την ίδρυσή του, ο αριθμός των κρατούμενων υπερέβαινε πάντα την χωρητικότητα του Φλόσενμπεργκ. Οι συνθήκες διαβίωσης ήταν κακές, δεδομένου ότι η σκληρή εργασία στα λατομεία και η ανεπαρκής διατροφή των φυλακισμένων καθώς επίσης και η σκληρότητα των εθνικοσοσιαλιστών απαιτούσαν πολλές ανθρώπινες ζωές.

Το στρατόπεδο συγκέντρωσης Φλόσενμπεργκ επεκτάθηκε μετά το 1943 σε μεγάλο δίκτυο στρατοπέδων - παραρτημάτων, περιλαμβάνοντας σχεδόν 100 εξωτερικά στρατόπεδα, ακόμη και εκτός της Βαυαρίας, όπως στην Σαξονία (ιδιαίτερη στη Δρέσδη) και στη Βοημία. Επίσης από το 1943 οι κρατούμενοι χρησιμοποιήθηκαν για καταναγκαστική εργασία σε βιομηχανικές εγκαταστάσεις εξοπλισμού, όπως και στη παραγωγή αεροπλάνων της Μέσσερσμιτ (Messerschmitt). 

Στις 8 Απριλίου 1945 η SS άρχισε να εξαφανίζει τα αποδεικτικά στοιχεία της εξόντωσης. Στις 20 Απριλίου 1945 το Φλόσενμπεργκ εκκενώθηκε. Ο διοικητής, Μαξ Κέγκελ (Max Koegel) διέταξε πορεία θανάτου με κατεύθυνση το Νταχάου. Περίπου 1.600 φυλακισμένοι παρατήθηκαν, αφού ήταν πολύ αδύναμοι για την πορεία. Στις 23 Απριλίου 1945 έφτασε η 90ή Μεραρχία Πεζικού του 3ου Αμερικανικού Σώματος στον Δήμο του Φλόσενμπεργκ, τον οποίο κατέλαβε δίχως να αντιμετωπίσει αντίσταση. Από τους φυλακισμένους που είχαν αφεθεί στο στρατόπεδο πολλοί πέθαναν στις επόμενες εβδομάδες από τις κακουχίες κατά την κράτησή τους. Μετά το τέλος του πολέμου βρέθηκαν, κατά μήκος της πορείας θανάτου, περίπου 5.000 πτώματα.

Από το 1946 και μετά το στρατόπεδο μετατράπηκε σε μνημείο. Σε μέρος του παλιού στρατοπέδου χτίστηκε οικισμός, ο οποίος υπάρχει και σήμερα. Πρόκειται για το μέρος όπου πριν υπήρξαν οι στεγάσεις των φυλακισμένων. Άλλα μέρη του στρατοπέδου χρησιμοποιήθηκαν αργότερα από την βιομηχανία. 

## Γνωστοί φυλακισμένοι
* Βίλχελμ Κανάρις, Γερμανός ναύαρχος και διευθυντής της Διεύθυνσης Κατασκοπίας και αντικατασκοπίας του Τρίτου Ράιχ, βοηθός Γερμανών αξιωματικών της αντίστασης.
* Ντίτριχ Μπονχέφερ, Γερμανός κληρικός.
* Χανς Όστερ, Γερμανός αντιστασιακός.
* Φριτς Σέλμπμαν, Γερμανός συγγραφέας και κατοπινός υπουργός οικονομίας της Ανατολικής Γερμανίας (DDR).

## Βλέπε και
* Κατάλογος των Γερμανικών στρατοπέδων συγκέντρωσης 

## Παραπομπές


## Εξωτερικοί σύνδεσμοι
* Ιστοσελίδα του Μνημείου Flossenbürg (γερμ.)

Φλοσενμπεργκ
Κατηγορία:Βαυαρία
Αγρανάπαυση

**Αγρανάπαυση** ονομάζεται η προσωρινή διακοπή της καλλιέργειας ενός αγρού για να αποκτήσει ξανά την παραγωγικότητά του. Συνήθως διαρκεί ένα χρόνο και εξαρτάται από το είδος του εδάφους και τις κλιματικές συνθήκες που επικρατούν. 

**Αγρανάπαυση** είναι η γεωργική πρακτική κατά την οποία ένα αγροτεμάχιο ή χωράφι αφήνεται σκόπιμα ακαλλιέργητο για μία ή περισσότερες καλλιεργητικές περιόδους, στο πλαίσιο ενός συστήματος αμειψισποράς. Στόχος της αγρανάπαυσης είναι η αποκατάσταση της φυσικής γονιμότητας του εδάφους, η ανάκτηση της υγρασίας του, καθώς και η βελτίωση της δομής του. Παράλληλα, η προσωρινή διακοπή της καλλιέργειας συμβάλλει στη μείωση των πληθυσμών εχθρών και παθογόνων μικροοργανισμών. 

Αν και η αγρανάπαυση ενδέχεται να οδηγήσει σε προσωρινή μείωση του εισοδήματος του παραγωγού, μακροπρόθεσμα μπορεί να αυξήσει τις αποδόσεις των επόμενων καλλιεργειών, χάρη στη βελτίωση των χαρακτηριστικών του εδάφους. Στην Ευρωπαϊκή Ένωση, η εφαρμογή αγρανάπαυσης ενθαρρύνεται μέσω αγροπεριβαλλοντικών προγραμμάτων, τα οποία παρέχουν οικονομική ενίσχυση στους αγρότες για την αντιστάθμιση της απώλειας εισοδήματος. Η αγρανάπαυση είναι περισσότερο αναγκαία στους αγρούς που εφαρμόζεται εντατική μονοκαλλιέργεια που έχει ως αποτέλεσμα την "κατανάλωση" των θρεπτικών συστατικών του.

## Παραπομπές


Κατηγορία:Γεωπονία
Κατηγορία:Διαχείριση Περιβάλλοντος και Φυσικών Πόρων
Το τραγούδι των Ιταλών

Ο **[[εθνικός ύμνος]] της Ιταλίας** γράφτηκε το φθινόπωρο του 1847 από έναν φοιτητή και πατριώτη, τον Γκοφρέντο Μαμέλι, σε μουσική του Μικέλε Νοβάρο. Ο ύμνος γεννήθηκε σε κλίμα πατριωτικό, όταν η Ιταλία πολεμούσε την Αυστρία. 

Ο επίσημος τίτλος του είναι **Il canto degli Italiani** (Το τραγούδι των Ιταλών), όμως περισσότερο γνωστός στους Ιταλούς είναι ως **Inno di Mameli** (Ύμνος του Μαμέλι). Επίσης ορισμένες φορές αναφέρεται και ως **Fratelli d'Italia** (Αδέλφια της Ιταλίας), καθώς με τη φράση αυτή ξεκινάει ο ύμνος.

Αποτελεί τον εθνικό ύμνο της Ιταλικής Δημοκρατίας από τις 12 Οκτωβρίου 1946.

## Οι ιταλικοί στίχοι
Fratelli d'Italia,
l'Italia s'è desta,
dell'elmo di Scipio
s'è cinta la testa.
Dov'è la Vittoria?
Le porga la chioma,
chè schiava di Roma 
Iddio la creò.

Fratelli d'Italia,
l'Italia s'è desta,
dell'elmo di Scipio
s'è cinta la testa.
Dov'è la Vittoria?
Le porga la chioma,
chè schiava di Roma 
Iddio la creò.

Stringiamci a coorte
Siam pronti alla morte
L'Italia chiamò
Stringiamci a coorte
Siam pronti alla morte
L'Italia chiamò
Sì! 

## Οι ελληνικοί στίχοι
Αδέλφια της Ιταλίας
Η Ιταλία έχει ξυπνήσει
Με το κράνος του Σκιπίωνα
Έζωσε το κεφάλι της.
Που είναι η Νίκη;
Ας προσφέρει τα μαλλιά της
Γιατί σκλάβα της Ρώμης
Την έπλασε ο Θεός.

Αδέλφια της Ιταλίας 
Η Ιταλία έχει ξυπνήσει
Με το κράνος του Σκιπίωνα
Έζωσε το κεφάλι της
Που είναι η Νίκη;
Ας προσφέρει τα μαλλιά της
Γιατί σκλάβα της Ρώμης
Την έπλασε ο Θεός.

Ας σφιχτούμε σε ένα σώμα
Είμαστε έτοιμοι να πεθάνουμε
Η Ιταλία μας κάλεσε
Ας σφιχτούμε σε ένα σώμα
Είμαστε έτοιμοι να πεθάνουμε
Η Ιταλία μας κάλεσε.
Ναί!

## Εξωτερικοί σύνδεσμοι
* Ο Εθνικός ύμνος της Ιταλίας σε mp3

Κατηγορία:Εθνικοί ύμνοι
Κατηγορία:Εθνικά σύμβολα της Ιταλίας
ΕΠΣΕ

Τα αρκτικόλεξο **ΕΠΣΕ (Ε.Π.Σ.Ε.)** μπορεί να αναφέρεται στα εξής:

* Ελληνικό Παρατηρητήριο των Συμφωνιών του Ελσίνκι, μη κυβερνητική οργάνωση
* Ένωση Ποδοσφαιρικών Σωματείων Ελλάδος, αθλητική ένωση
Ελβετικός ψαλμός

Ο **Ελβετικός Ψαλμός** είναι ο εθνικός ύμνος της Ελβετίας.

## Ιστορία

Το καλοκαίρι του 1841, ο παπάς μιας ενορίας της πόλης της Ζυρίχης Albert Zwyssig, δίνει σε έναν  γνωστό του εκδότη, μουσικό και στιχουργό, τον Leonhard Widmer, τους στίχους με πατριωτική σημασία που είχε γράψει. Εμπνευσμένος από τις εκκλησιαστικές μελωδίες-ψαλμούς (όπως το Diligam te Domine) βρίσκει πρώτα την μουσική, και επάνω σε αυτήν και με την βοήθεια του Widmer, ετοιμάζει τον εθνικό ύμνο της Ελβετίας. Στις 22 Νοεμβρίου του 1841 σε μια σάλα του πρώτου ορόφου του Hof St.Karl, δίπλα στη λίμνη του Zug, ο Zwyssig με άλλους τέσσερις δοκιμάζει για πρώτη φορά να ψάλει τον Ελβετικό εθνικό ύμνο.

Το Ομοσπονδιακό Συμβούλιο της Ελβετίας απέρριψε αρκετές φορές την πρόταση να γίνει ο Ελβετικός Ψαλμός επίσημος εθνικός ύμνος, για να αφήσει στον ελβετικό λαό την ελευθερία να επιλέγει τι θα χρησιμοποιεί ως εθνικό ύμνο. Τελικά το 1981 έγινε ο επίσημος εθνικός ύμνος της χώρας.

## Στίχοι

## Εξωτερικοί σύνδεσμοι
* Η Ελβετία και ο ύμνος της - Άρθρο για την ιστορία του ελβετικού ψαλμού.
* Ελβετικός εθνικός ύμνος 
* Εθνικός ύμνος στην πιο αναλυτική εκδοχή σε 4 γλώσσες

Ψαλμος
Κατηγορία:Εθνικοί ύμνοι
Focus Features

Η **Focus Features** είναι εταιρεία παραγωγής κινηματογραφικών ταινιών, συνήθως ποιοτικά αναβαθμισμένων και όχι εμπορικού περιεχομένου. Ανήκει στην NBC Universal που έχει στην κατοχή της και την Universal Pictures. Η Focus Features, με την σειρά της, ελέγχει μια άλλη εταιρεία παραγωγής ταινιών, την *Rouge Pictures* με την επωνυμία της οποίας εξάγει ταινίες χαμηλότερου προυπολογισμού.

Η πρώτη της ταινία βγήκε το 1999 με τον τίτλο *The Muse*. Έκτοτε παράγει ταινίες και τηλεοπτικές σειρές, οι οποίες δεν αποφέρουν στην Focus μεγάλα κέρδη, αλλά πολύ ικανοποιητικά για να παράγει κι άλλες ταινίες, όπως άλλωστε κάνει. Η Focus διανέμει επίσης μη-Αμερικάνικες ταινίες στις ΗΠΑ.

## Ταινίες της Focus Features

Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Universal Pictures
DreamWorks Pictures

Η **DreamWorks S.K.G.** είναι ιδιωτική εταιρεία παραγωγής κινηματογραφικών ταινιών, μία από τις δέκα μεγαλύτερες στις Ηνωμένες Πολιτείες. Εκτός από παραγωγή και διανομή ταινιών, παράγει επίσης παιχνίδια ηλεκτρονικών υπολογιστών και τηλεοπτικά προγράμματα. Ξεκίνησε αρκετά δυναμικά με τους πολλά υποσχόμενους ιδρυτές της Στίβεν Σπίλμπεργκ, Τζέφρι Κάτζενμπεργκ και Ντέιβιντ Γκέφεν, οι οποίοι ήθελαν να δημιουργήσουν ένα δικό τους κινηματογραφικό στούντιο, αλλά τον Δεκέμβριο του 2005 η DreamWorks πέρασε στην ιδιοκτησία της Viacom, ιδιοκτήτη της επίσης κινηματογραφικής εταιρείας Paramount Pictures.Το 2008, η DreamWorks ανακοίνωσε ότι η εταιρεία τερματίζει την συνεργασία της με την Viacom και την πρόθεση της να συνεργαστεί με την ινδική εταιρεία Reliance Group κι έτσι η DreamWorks κατέστη και πάλι ανεξάρτητη εταιρεία. Το επόμενο έτος, η εταιρεία ήρθε σε συμφωνία με την Walt Disney Studios Motion Pictures στην οποίαν η Disney θα διανείμε τις ταινίες της Dreamworks δια μέσω της Touchstone Pictures, συμφώνια η οποία κράτησε μέχρι το 2016. Απο τότε και μέχρι σήμερα, η Universal Studios διανέμει τις ταινίες της Dreamworks, ενώ προς το παρόν τα κεντρικά γραφεία της Dreamworks βρίσκονται στα Universal Studios Hollywood, και η επόμενη παραγωγή DreamWorks Animation

## Ιστορία
Ιδρυμένη το 1994, με $33 εκατομμύρια από κάθε ιδρυτή και $500 εκατομμύρια από τη Microsoft, η DreamWorks S.K.G. (τα αρχικά *S.K.G.* προκύπτουν από τα αρχικά των επιθέτων των ιδρυτών Spielberg, Katzenberg και Geffen) κυκλοφόρησε την πρώτη της ταινία με τον τίτλο "Ο Ειρηνοποιός" το 1997.
Το 1999 και το 2000, δύο παραγωγές της DreamWorks κέρδισαν συνεχόμενα Όσκαρ καλύτερης ταινίας. Πρόκειται για τις ταινίες American Beauty και  Μονομάχος
Η εταιρεία **DreamWorks Records** δεν απέφερε το αναμενόμενο κέρδος και πολύ γρήγορα πουλήθηκε, ενώ λίγο αργότερα έκλεισε όταν ο σημαντικότερος καλλιτέχνης της, Τόμπι Κιθ, αποφάσισε να αποχωρήσει ιδρύοντας δική του εταιρεία.
Οι ταινίες της DreamWorks ωστόσο έχουν αποδειχθεί εξαιρετικές εισπρακτικές επιτυχίες, ιδιαίτερα αυτές των κινουμένων σχεδίων.

## Ταινίες της DreamWorks

## Εξωτερικοί Σύνδεσμοι
* 

Κατηγορία:DreamWorks
Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Εταιρείες ιδρυθείσες το 1994
Κέιτι Χολμς

Η **Κέιτι Χολμς** (αγγλικά: *Kate Noelle Holmes*, 18 Δεκεμβρίου 1978) είναι Αμερικανίδα ηθοποιός και μοντέλο.

Γεννήθηκε στις 18 Δεκεμβρίου του 1978 στο Toledo του Οχάιο. Έγινε γνωστή από το ρόλο της Τζόι Πότερ που έπαιξε στη σειρά *[[Dawson's Creek]]* (1998-2003). Ο πρώτος σημαντικός κινηματογραφικός της ρόλος ήταν στην ταινία του Ανγκ Λι *Η παγοθύελλα* (*The Icestorm*). Το 2005 αρραβωνιάστηκε τον ηθοποιό Τομ Κρουζ, και στις 18 Απριλίου 2006 απέκτησαν μια κόρη, την Σούρι.

## Φιλμογραφία
* *Η παγοθύελλα* (1997) (*The Icestorm*), του Ανγκ Λι
* *Dawson's Creek* (1998-2003) (τηλεοπτική σειρά), του Κέβιν Γουίλιαμσον, με τους Τζέιμς Βαν Ντερ Μπεκ, Τζόσουα Τζάκσον, Μισέλ Γουίλιαμς και Κερ Σμιθ
* *Διαγωγή κόσμια* (1998) (*Disturbing Behavior*), του Ντέηβιντ Νάτερ
* *Go!* (1999), του Νταγκ Λίμαν
* *Θέλετε να Σκοτώσετε τον Καθηγητή Σας;* (1999) (*Teaching Mrs. Tingle*), του Κέβιν Γουίλιαμσον 
* *Τρομερά Παιδιά* (2000) (*Wonder Boys*), του Κέρτις Χάνσον 
* *Το Χάρισμα* (2000) (*The Gift*), του Σαμ Ράιμι
* *Σκοτεινή Απουσία* (2002) (*Abandon*), του Στήβεν Γκάγκαν
* *Τηλε-φονικός θάλαμος* (2002) (*Phone Booth*), του Τζόελ Σουμάχερ, με τους Κόλιν Φάρελ και Κίφερ Σάδερλαντ
* *[[Το Γλυκό στο Τέλος]]* (2003) (*Pieces of April*), του Πίτερ Χέτζις
* *Η Κόρη του Προέδρου* (2004) (*First Daughter*), του Φόρεστ Γουίτακερ
* *[[Batman Begins]]* (2005), του Κρίστοφερ Νόλαν
* Mad Money (2008)
* The Romantics (2010)
*Ο αντι-ήρωας (2011)
* Ο φύλακας της μνήμης (2014)
**[[Γυναίκα από χρυσό]]* (2015)
*Coda (2020)

## Παραπομπές


## Εξωτερικοί σύνδεσμοι
* Συνέντευξη για το ''Batman Begins''
* Η Katie Holmes στο Rotten Tomatοes

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Οργάνωση Νέων της Ένωσης Κέντρου

Η **Οργάνωση Νέων της Ένωσης Κέντρου** (Ο.Ν.Ε.Κ.) ήταν η πολιτική νεολαία της Ένωσης Κέντρου του Γεωργίου Παπανδρέου, που έδρασε από το 1961 έως το 1965.

Από την ίδρυση του κόμματος το 1961, η Ο.Ν.Ε.Κ. πρωτοστάτησε στον Α' Ανένδοτο αγώνα για την ανατροπή του αποτελέσματος των εκλογών του 1961, που έχουν χαρακτηριστεί ως *εκλογές βίας και νοθείας*. 
 
Η Ο.Ν.Ε.Κ. μετονομάστηκε σε Ελληνική Δημοκρατική Νεολαία (Ε.ΔΗ.Ν.) τον Ιανουάριο του 1965 και συμβολικά ο Γεώργιος Παπανδρέου ανέλαβε την αρχηγία της.

## Εξωτερικοί  σύνδεσμοι
*Επίσημος ιστότοπος της Ε.ΔΗ.Ν.

Κατηγορία:Ανενεργές νεολαίες πολιτικών κομμάτων στην Ελλάδα
Κατηγορία:Ένωση Κέντρου
Άρμεγμα φεγγαριού

Όπως πιστεύεται, κατά τις παραδόσεις του ελληνικού λαού, οι μάγισσες αναζητούν τακτικά να κατεβάζουν το φεγγάρι από τον ουρανό για να το αρμέξουν, προκειμένου από το γάλα αυτό να φτιάξουν δυνατά μάγια προπάντων για έρωτα ανδρός ή γυναίκας που φθάνει στα όρια της τρέλας.

Αυτό συνήθως γίνεται κατά περιόδους όταν χάνεται το φεγγάρι από τον ουρανό, όπου «*σκοτεινιάζει παντού, η γης μουγκρίζει και οι διάβολοι τρέχουν στις μάγισσες και τις παρακαλούν να τους αφήσουν αυτή τη βραδιά να βλάψουν τους ανθρώπους*».

Πολλές ιστορίες προβάλλονται στην ελληνική επαρχία για ορισμένα περάσματα κατά τις νυκτερινές ώρες, εκείνης της βραδιάς, όπου εμφανίζονται διάφορα αερικά.

Αρμεγμα φεγγαριου
Αρματωλός (αποσαφήνιση)

Το όνομα **Αρματωλός** απαντάται στις ακόλουθες περιπτώσεις:

* Οι Αρματολοί της Οθωμανικής περιόδου και κατά την επανάσταση του 1821.
* Β.Π. Αρματωλός Ελληνικό πολεμικό πλοίο.
* Αρματωλός (Εφημερίδα 1845)  της Αθήνας του 1845 και
* Αρματωλός (Εφημερίδα 1887)  της Αθήνας του 1887

Σήμερα το αυτό όνομα στη δημοτική γράφεται «**αρματολός**».
Αποσχοινισμός

Ο **αποσχοινισμός** είναι η παλαιότερη ονομασία της σημερινής αποκαλούμενης διαδικασίας «κεκλεισμένων των θυρών». Ειδικότερα σε υπαίθριες ή μη δίκες, επί προσβολής της δημόσιας αιδούς ή σχετικών με μυστήρια πράξεων ή πράξεων με σημαντικές ή απόρρητες επεκτάσεις, κατόπιν διαταγής του Ηγεμόνα ή του Δικαστού, περιφρασσόταν με σχοινί και σε απόσταση 22 περίπου μέτρων από το έδρανο ή κιγκλίδωμα του δικαστηρίου ο προ αυτού χώρος, μη επιτρεπομένης έτσι της εισόδου ή προσέγγισης σε οποιονδήποτε.

Αυτή ακριβώς η διαδικασία, ο «αποσχοινισμός», κατέληξε να σημαίνει μεταφορικά και τον αποκλεισμό των δικαιωμάτων του (ενόχου) πολίτη κατόπιν καταδίκης.

Κατηγορία:Νομικοί όροι
Κατηγορία:Ιστορία και Θεωρία του Δικαίου
Κρυόβρυση Ιωαννίνων

Η **Κρυόβρυση** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - Ιστορικά στοιχεία
Η Κρυόβρυση απέχει 19 χλμ. από τα Ιωάννινα στην ανατολική πλευρά του όρους Μιτσικέλι,σε υψόμετρο 854 μέτρα ατενίζοντας το ανατολικό Ζαγόρι.

Στην περιοχή σώζεται ακόμα τμήμα της παλαιάς Εγνατίας οδού-καλντερίμι, που χρησιμοποιούσαν οι έμποροι και οι κάτοικοι, που περνάει από την Μάζια και φτάνει ως την Μπαλντούμα. Το εκκλησάκι των Αγίων Αναργύρων στην περιοχή "Καμπέρ-Αγά" καθώς και το ομώνυμο γεφύρι θυμίζουν τα χρόνια της Τουρκοκρατίας, στα οποία οι κάτοικοι όλων αυτών των περιοχών ανέπτυξαν το εμπόριο και μετέδωσαν στοιχεία του ελληνικού πολιτισμού σε όλες τις βαλκανικές χώρες.

Ένα μονοπάτι που ξεκινάει από το χωριό διασχίζει σχεδόν όλη την ανατολική πλευρά του βουνού και οδηγεί στην κορυφή, απ' όπου διακρίνονται βουνά, φαράγγια και η πανέμορφη λίμνη Παμβώτιδα.

## Διοικητικά στοιχεία
Αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 με την παλιά του ονομασία *Γοβριτσά* να ορίζεται έδρα της ομώνυμης νεοϊδρυθείσας κοινότητας. Το 1928 με το ΦΕΚ 193Α - 20/09/1928 μετονομάστηκε σε Κρυόβρυση. Σύμφωνα με το σχέδιο Καλλικράτης αποτελεί την τοπική κοινότητα Κρυόβρυσης της δημοτικής ενότητας Περάματος που υπάγεται στο δήμο Ιωαννιτών και σύμφωνα με την απογραφή 2011 έχει πληθυσμό ως κοινότητα 63 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Περάματος Ιωαννίνων
Κατηγορία:Δήμος Ιωαννιτών
Καλύβια Αναλήψεως Λάρισας

Τα **Καλύβια Αναλήψεως** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Τα Καλύβια Αναλήψεως βρίσκονται στα όρια με την Περιφερειακή Ενότητα Τρικάλων σε υψόμετρο 250 μέτρα ενώ απέχουν περίπου 23 χιλιόμετρα Δ.-ΝΔ. από την Ελασσόνα (έδρα του δήμου) και 56 χιλιόμετρα ΒΔ. από την Λάρισα (μέσω Τυρνάβου). Ο οικισμός χτίστηκε το 1922 από πρόσφυγες από την Τουρκία. Κατά την απογραφή του 2021 είχε 89 κατοίκους.

Αξιοθέατο του χωριού αποτελεί το Μοναστήρι της Αναλήψεως του Σωτήρος, στο οποίο πραγματοποιείται λειτουργία και συγχρόνως εκδηλώσεις προς τιμή της Αγίας Ανάληψης.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Σημείωση
Στον ίδιο δήμο υπάρχει ο συνώνυμος οικισμός Καλύβια.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Αναστασία

**Αναστασία** είναι ένα γυναικείο όνομα, που προέρχεται από τη λέξη ανάσταση. 
Η λέξη μπορεί επίσης να αναφέρετια:

## Πρόσωπα
* Αναστασία (όνομα).
* Αγία Αναστασία η Φαρμακολύτρια.
* Αγία Αναστασία η Ρωμαία.
* Αναστασία, Γαλλίδα εικονογράφος του 15ου αιώνα
* Αναστασία (αυτοκράτειρα), σύζυγος του Βυζαντινού αυτοκράτορα Κωνσταντίνου Δ΄. 
* Αναστασία της Ρωσίας, σύζυγος του Ιβάν του Τρομερού.
* Μεγάλη Δούκισσα Αναστασία Νικολάγιεβνα της Ρωσίας (1901-1918), κόρη του Νικολάου Β', τελευταίου τσάρου της Ρωσίας.
* Anastacia, Αμερικανίδα ποπ τραγουδίστρια από το Σικάγο, Ιλλινόις.
* Αναστασία Δημητρά

## Στην τέχνη
* Αναστασία, ελληνική τηλεοπτική σειρά της περιόδου 1993 - 94.
* Φτωχή μου Αναστασία, ξένη τηλεοπτική σειρά. 
* Αναστασία, φιλμ του 1956 με την Ίγκριντ Μπέργκμαν.
* Αναστασία, ταινία κινουμένων σχεδίων του 1997.
* Yes, Anastasia, τραγούδι της δημιουργού Tori Amos.

## Οικισμοί
* Αγία Αναστασία Αρκαδίας
* Αγία Αναστασία Ιωαννίνων
* Αγία Αναστασία Κυθήρων
* Αγία Αναστασία Χαλκιδικής
* Αναστασιά Σερρών

## Νήσοι
* Νησί της Αγ. Αναστασίας, στη Μαύρη Θάλασσα.

## Παραπομπές
Μπούρτζι

Η λέξη **Μπούρτζι** σημαίνει μικρό πυροβολείο ή φρούριο. Συνήθως φυλάσσει νησίδα, ακτή, ή ακρωτήριο. Προέρχεται απο την αρχαία ελληνική "πύργος", μέσω της λατινικής "burgus"
 

Την λέξη φέρουν στο όνομα τους τα ακόλουθα, επιθαλάσσια (επί νησίδων), ή παραθαλάσσια φρούρια:

* Μπούρτζι (Αίγινας), επί νησίδας
* Μπούρτζι (Αυλίδος), παραθαλάσσιο
* Μπούρτζι (Ναυπλίου), επί νησίδας
* Μπούρτζι (Τροιζηνίας) ή του Πόρου, επί νησίδας
* Μπούρτζι (Χαλκίδος), παραθαλάσσιο
* Μπούρτζι (Μεθώνης)
* Μπούρτζι (Κάρυστος), παραθαλάσσιο
* Μπούρτζι (Σκιάθος), επί νησίδας

## Παραπομπές
Κρατικός Αερολιμένας Καστοριάς «Αριστοτέλης»

Ο **Κρατικός Αερολιμένας Καστοριάς «Αριστοτέλης»** (συντομογραφίες: IATA: **KSO**, ICAO: **LGKA**, ΥΠΑ: **ΚΑΚΤΑ**) βρίσκεται 10 χιλιόμετρα από την πόλη της Καστοριάς, δίπλα στο Άργος Ορεστικό. Οι ανακαινίσεις και επεκτάσεις που έγιναν στη πίστα του αερολιμένα το κατατάσσουν σε εκείνους με διεθνείς προδιαγραφές, ο οποίος μπορεί να φιλοξενήσει άνετα μεγάλα αεροσκάφη. Η Sky Express εκτελεί πτήσεις για Αθήνα κάθε εβδομάδα. Ωστόσο, το ορεινό της περιοχής δημιουργεί δυσκολίες στις συγκοινωνίες αρκετές φορές κατά τους χειμερινούς μήνες.

Το αεροδρόμιο διαθέτει ένα τερματικό σταθμό καθώς και τον τρίτο μεγαλύτερο διάδρομο στην Ελλάδα.

## Αεροπορικές εταιρείες και προορισμοί

## Παραπομπές


## Εξωτερικοί σύνδεσμοι
* Airliners.gr Καστοριά

Καστοριά
Αερολιμένας
Κατηγορία:Άργος Ορεστικό
Κρατικός Αερολιμένας Κοζάνης «Φίλιππος»

Ο **Κρατικός Αερολιμένας Κοζάνης «Φίλιππος»** (συντομογραφίες: IATA: **KZI**, ICAO: **LGKZ** ΥΠΑ: **ΚΑΚΖΦ**) βρίσκεται στη θέση Πετρανά, 4 χιλιόμετρα νοτιοανατολικά από την πόλη της Κοζάνης, σε υψόμετρο 634 μέτρα, και λειτουργεί από το 1950. Το εμβαδόν των κτιριακών του εγκαταστάσεων είναι 400 τ.μ.

Είχε δημιουργηθεί μετά τον Β΄ Παγκόσμιο Πόλεμο για να εξυπηρετεί στρατιωτικές πτήσεις, ενώ στην ίδια θέση (Πετρανά) λειτούργησε στρατιωτικό αεροδρόμιο κατά τον Β΄ Παγκόσμιο Πόλεμο. Οι εγκαταστάσεις που διαθέτει είναι υποτυπώδεις και δεν καλύπτει μεγάλα αεροσκάφη.

## Αεροπορικές εταιρείες και προορισμοί

## Σχολή εκπαίδευσης πιλότων
Το 2018 ξεκίνησε τη λειτουργία της η σχολή εκπαίδευσης πιλότων αεροσκαφών Egnatia Aviation στον αερολιμένα Κοζάνης . Λόγω του υποστελεχομένου αερολιμένα και των περιορισμένων ωρών λειτουργίας του, η σχολή αποχώρησε από τον αερολιμένα της Κοζάνης τον Φεβρουάριο του 2022.

## Διοικητικά
Στην απογραφή του 2011 καταγράφεται ως οικισμός με την ονομασία Αεροδρόμιο, ο οποίος μαζί με τα Πετρανά, τις Σχολές ΟΑΕΔ και τον Τσέλικα ανήκουν στη τοπική κοινότητα Πετρανών που ανήκει στη δημοτική ενότητα Κοζάνης του δήμου Κοζάνης με πληθυσμό 10 κατοίκους. Από την Ε.Ε.Τ.Α.Α (Ελληνική Εταιρεία Τοπικής Ανάπτυξης και Αυτοδιοίκησης) αναφέρεται ως οικισμός από το 1971.

## Εξωτερικοί σύνδεσμοι
* Ελληνικά Αεροδρόμια: Κρατικός Αερολιμένας Κοζάνης «Φίλιππος»
* Οδηγός Ελληνικών Αερολιμένων: Αερολιμένας Κοζάνης «Φίλιππος»
* Αεροφωτογραφία Κρατικός Αερολιμένας Κοζάνης «Φίλιππος»

## Περιστατικά και ατυχήματα
Στις 23 Νοεμβρίου 1976, η πτήση 830 των Ολυμπιακών Αερογραμμών από Αθήνα με ενδιάμεσο σταθμό την Λάρισα, συνετρίβη σε υψόμετρο 1310 μέτρων (4300 πόδια) στο όρος Μεταξάς κοντά στο χωριό Μεταξάς Κοζάνης σκοτώνοντας και τους 46 επιβάτες. Το αεροσκάφος ήταν ένα ελικοφόρο NAMC YS-11A, με νηολόγιο *SX-BBR.* Έχει κτιστεί ένα εκκλησάκι κοντά στον χώρο του ατυχήματος. Η αιτία του ατυχήματος ήταν χαμηλή νέφωση και υψηλή ομίχλη χωρίς ορατότητα.

## Παραπομπές


Κοζάνης
Αερολιμένας
Λιμένας

[μικρογραφία|δεξιά|280px|Το παλιό λιμάνι της [Μασσαλίας.]]
Γενικά με τον όρο **λιμένας** νοείται ο ασφαλής εκείνος όρμος στον οποίο μπορούν να προσεγγίζουν με ασφάλεια τα πλοία προκειμένου να προβούν σε εμπορικές πράξεις. Διακρίνονται δε σε φυσικούς λιμένες που αγγλικά αποδίδεται με τον όρο Harbour (Χάρμπορ) και σε τεχνητούς λιμένες (αγγλικά Port), και ακόμη σε θαλάσσιους ή παραθαλάσσιους, ποτάμιους ή παραποτάμιους και σε λιμναίους ή παραλιμναίους.
Λιμένες που προσεγγίζουν αποκλειστικά πολεμικά πλοία και εξυπηρετούνται αποκλειστικά αυτά ονομάζονται ναύσταθμοι ή ναυτικές βάσεις

## Διαχείριση λιμένα
Οι λειτουργίες που απαρτίζουν την συνολική διαχείριση ενός λιμένα μεταβάλλονται συνεχώς. Για αυτό ευθύνονται οι συνεχώς αναπτυσσόμενες ναυτιλιακές τεχνολογίες από τις οποίες ύστερα επέρχονται σημαντικές μεταβολές στην παγκόσμια οικονομία αλλά και αλλαγές στα μοτίβα μεταφορών εμπορεύματος.

### Λειτουργίες

#### Πληροφοριακές τεχνολογίες
Αυτός ο όρος περιλαμβάνει κάθε μέσο, όπως οι δορυφόροι για παράδειγμα, που μπορεί κανείς να χρησιμοποιήσει για να εξασφαλίσει επικοινωνία ανάμεσα σε λιμένες, πλοία και με την εφοδιαστική αλυσίδα. Στην κατηγορία αυτή περιλαμβάνονται και συστήματα όπως το AIS (Automatic Identification System - Σύστημα Αυτόματης Αναγνώρισης), τους EPIRB (Emergency Position Indicating Radio Beacons - Ραδιοφάροι Έκτακτης Ανάγκης), τα PLBs (Personal Location Beacons - Φάροι Προσωπικής Τοποθεσίας), τα SART (Search and Rescue Transponders - Ραντάρ Έρευνας και Διάσωσης) και τα ραδιόφωνα VHF.

## Οι σημαντικότεροι λιμένες παγκοσμίως
Οι 20 σημαντικότεροι εμπορικοί λιμένες του κόσμου, το 1974, από ναυτιλιακή (κατάπλοι πλοίων) και φορτοεκφορτωτική κίνηση (διακινούμενα φορτία σε τόνους - εκτός πετρελαιοειδών) είναι κατά σειρά: Ρότερνταμ, Νέα Υόρκη, Λονδίνο, Κόμπε, Οσάκα, Χονγκ Κονγκ, Αμβούργο, Αμβέρσα, Φιλαδέλφεια, Λίβερπουλ, Μασσαλία, Σαν Φρανσίσκο, Μπουένος Άιρες, Σιγκαπούρη, Σαουθάμπτον, Λος Άντζελες, Σαγκάη, Βοστόνη, Λισσαβόνα και Γιοκοχάμα. Μετά το τελευταίο άνοιγμα της Κίνας στην αγορά της Δύσης σήμερα ο λιμένας της Σαγκάης καταλαμβάνει ισχυρότατη θέση μεταξύ των πλέον εμπορικών λιμένων του κόσμου αφού σχεδόν το σύνολο των εισαγωγών - εξαγωγών της Χώρας πραγματοποιούνται από αυτόν τον λιμένα καθιστώντας το Χονγκ Κονγκ υποδεέστερο.

## Τα σημαντικότερα ελληνικά λιμάνια
Σημαντικότερα ελληνικά λιμάνια είναι του Πειραιά (επίνειο της Αθήνας), της Θεσσαλονίκης, της Πάτρας, της Ηγουμενίτσας, του Ηρακλείου και Χανίων (Κρήτης), της Καβάλας, του Βόλου, του Λαυρίου, της Ρόδου, της Ραφήνας και της Κέρκυρας, παλαιότερα δε, μεγάλης εμπορικής σημασίας ήταν και της Ερμούπολης (Σύρος).

## Παραπομπές


## Δείτε επίσης

* Λιμενική πολιτική
* Διοίκηση λιμένων - εκμετάλλευση
Μολύβι

thumb|right|350px|Μολύβι
Το **μολύβι** είναι μέσο με το οποίο γράφουμε πάνω σε μία επιφάνεια, συνήθως πάνω σε μία κόλλα χαρτί. Παίρνει το όνομά του από το μόλυβδο που ήταν αρχικά το υλικό που χρησιμοποιούνταν, ήδη από τον ύστερο Μεσαίωνα. Τα πρώτα μολύβια με μόλυβδο κατασκευάστηκαν από τον Γάλλο Νικολά-Ζακ Κοντέ. Ο μόλυβδος, όμως, δεν ήταν τόσο καλό μέσο για γραφή καθώς απαιτείτο μεγάλη δύναμη για κάθε γραμμή. Επίσης η μακροπρόθεσμη επαφή με τον μόλυβδο ήταν ανθυγιεινή για τον γραφέα. Έτσι με τον καιρό άρχισε να χρησιμοποιείται ο γραφίτης, λόγω της πιο πρόσφορης κρυσταλλικής δομής του. Στον γραφίτη οι δυνάμεις Φαν ντερ Βααλς μεταξύ των στρώσεων είναι πολύ μικρές, με αποτέλεσμα την χαρακτηριστική απαλοιφή στρώσεων γραφίτη πάνω στο χαρτί που καθιστά εφικτό το γράψιμο.

Κείμενα γραμμένα με μολύβι μπορούν συνήθως να σβηστούν με υλικά όπως η γόμα, για αυτόν τον λόγο το μολύβι δεν χρησιμοποιείται τόσο όταν το κείμενο πρέπει να μείνει αναλλοίωτο. Το μολύβι χρησιμοποιείται όμως ευρέως από μαθητές, στις εικαστικές τέχνες, από αρχιτέκτονες (αν και η χρήση του αντικαθίσταται από τον ΗΥ) αλλά και από τεχνίτες σε οικοδομές ή εργοστάσια.

## Τύποι μολυβιών

## Εξωτερικοί σύνδεσμοι

* Η Ιστορία του μολυβιού 
* Η παραγωγή του μολυβιού 

Κατηγορία:Υλικά και όργανα γραφής
Κατηγορία:Υλικά τέχνης
Κατηγορία:Γραφική ύλη
Σάλτσμπουργκ

Το **Σάλτσμπουργκ** (, όπως είναι η ορθή προφορά της πόλης στην Αυστρία ή *Ζάλτσμπουργκ* βάσει γερμανικής προφοράς: (), παλαιότερα εξελληνισμένα **Σαλτσβούργο**, είναι πόλη της Αυστρίας κοντά στα σύνορα με τη Γερμανία (Βαυαρία) και πρωτεύουσα του ομόσπονδου κρατιδίου του Σάλτσμπουργκ. Ο πληθυσμός της πόλης του Σάλτσμπουργκ είναι 155.886 κάτοικοι (1 Ιανουαρίου 2019) και της μητροπολιτικής περιοχής 362.000 (2017). 

## Ιστορία
thumb|239x239px|Άποψη του Σάλτσμπουργκ.
Από τα παλιά χρόνια το Σάλτσμπουργκ αποτελεί σημαντική πόλη στον δρόμο μεταξύ βορρά και νότου. Μεγάλο πλούτο απέκτησε η πόλη με το ορυκτό αλάτι (, εξ ου και το όνομά της). Η πόλη προστατευόταν από το κάστρο () που φέρει το όνομα Φρούριο Χοενσάλτσμπουργκ και σήμερα αποτελεί σημαντικό αξιοθέατο. Σημαντική εμπορική και τουριστική σημασία έχει για την πόλη το γεγονός ότι εδώ γεννήθηκε ο μουσικοσυνθέτης Βόλφγκανγκ Αμαντέους Μότσαρτ. Το όνομα του φέρουν σήμερα πολλά εμπορικά προϊόντα όπως λικέρ, σοκολατάκια κ.λπ. Ενδιαφέρον παρουσιάζει η καλοδιατηρημένη παλαιά πόλη, εποχής μπαρόκ, που κατασκευάστηκε μετά τη μεγάλη πυρκαγιά, καθώς και το πανόραμα ως πύλη πρόσβασης για τις Άλπεις.

## Παραπομπές



Κατηγορία:Πόλεις της Αυστρίας
Κατηγορία:Μνημεία Παγκόσμιας Κληρονομιάς στην Αυστρία
Ωκεανός

Στην Γεωγραφία, **ωκεανός** ονομάζεται η μεγάλη θαλάσσια έκταση που διαχωρίζει τις ηπείρους. Ο όρος καθιερώθηκε, ιστορικά, από τον αρχαίο Έλληνα Ηρόδοτο και προέρχεται από τον ομώνυμο μυθικό θεό της Ελληνικής Μυθολογίας, τον Ωκεανό.

Οι ωκεανοί αρχικά ήταν τρεις, ο Ειρηνικός, ο Ατλαντικός και ο Ινδικός, ενώ στη συνέχεια προστέθηκαν οι δύο των πόλων της Γης, ο Αρκτικός και ο Ανταρκτικός Ωκεανός, που συνολικά καλύπτουν σχεδόν τα τρία τέταρτα (71%) της επιφάνειας της γης, περιέχουν δε το 97% του νερού και το 90% των ηφαιστείων, ενώ σχεδόν τα μισά από τα παγκόσμια θαλάσσια ύδατα παρουσιάζουν βάθος μεγαλύτερο των 3.000 μέτρων.

## Ιστορία

## Χαρακτηριστικά
Οι ωκεανοί καλύπτουν έκταση 361 εκατομμυρίων τετραγωνικών χιλιομέτρων της γήινης επιφάνειας. Έχουν συνολικό όγκο 1.335 εκατομμύρια κυβικά χιλιόμετρα και το μέσο βάθος τους είναι 3.688 μέτρα (σχεδόν τα μισά από τα παγκόσμια θαλάσσια ύδατα έχουν βάθος άνω των 3.000 μέτρων).

## Εξερεύνηση
Ένα αρκετά μεγάλο μέρος των ωκεανών είναι ανεξερεύνητο. Είναι το μοναδικό μέρος του πλανήτη Γη που δεν έχει εξερευνηθεί αρκετά. Ταξίδια στον ωκεανό γινόντουσαν από τους προϊστορικούς χρόνους, αλλά μόνο στους σύγχρονους χρόνους έχει πραγματοποιηθεί εκτενές υποβρύχιο ταξίδι.

Το βαθύτερο σημείο στον ωκεανό είναι η τάφρος των Μαριανών (Mariana Trench), η οποία βρίσκεται στον Ειρηνικό Ωκεανό, βόρεια των Μαριάνων νήσων (Marianna Islands). Έχει μέγιστο βάθος 10.971 μέτρων. Ερευνήθηκε πλήρως το 1951 με το βρετανικό ναυτικό σκάφος, "Challenger ΙΙ" που έδωσε το όνομά του στο βαθύτερο μέρος της τάφρου *Challenger Deep*.

## Δείτε επίσης
* Θάλασσα
* Ωκεανογραφία

## Παραπομπές


## Εξωτερικοί σύνδεσμοι
* 
* 
* 


Κατηγορία:Ωκεανογραφία
Κατηγορία:Υδάτινα σώματα
Επιστήμονας

[μικρογραφία|342x342εσ|Ο επιστήμονας [Βίλχελμ Κόνραντ Ρέντγκεν, ο οποίος έλαβε το βραβείο Νόμπελ Φυσικής το 1901 για την ανακάλυψη των ακτίνων Χ.]]
Ως **επιστήμονας** χαρακτηρίζεται ένα πρόσωπο που  σε έναν ή περισσότερους τομείς της επιστήμης και το οποίο χρησιμοποιεί την επιστημονική μέθοδο προκειμένου να διεξάγει ερευνητική εργασία (θεωρητική ή εφαρμοσμένη).

Στην κλασική αρχαιότητα, δεν υπήρχε αντίστοιχη έκφραση για να περιγράψει τον σύγχρονο επιστήμονα. Μέχρι τις αρχές του 19ου αιώνα περίπου, ο όρος που χρησιμοποιούνταν συνήθως για να δηλώσει τον επιστήμονα ήταν "φυσικός φιλόσοφος", καθώς η επιστήμη θεωρούνταν κλάδος της φιλοσοφίας, ή γενικά "άνθρωπος της επιστήμης".

Η λέξη "επιστήμονας" χρησιμοποιήθηκε για πρώτη φορά από τον Ουίλιαμ Χιούελ το 1833. Ο Χιούελ αναφέρθηκε σε ένα άρθρο του στη Μαίρη Σόμερβιλ, μια Σκωτσέζα ερευνήτρια που στα βιβλία της συγκέντρωνε και συνέθετε τους μέχρι τότε ξεχωριστούς και απομονωμένους κλάδους των μαθηματικών, της αστρονομίας, της γεωλογίας, της φυσικής και της χημείας σε ένα πρωτότυπο και εμπνευσμένο σύνολο. Αυτά τα βιβλία ήταν τόσο ολοκληρωμένα και δημιουργικά που επιλέχθηκαν ως εκπαιδευτικά εγχειρίδια στο πανεπιστήμιο του Κέιμπριτζ. Ο Χιούελ αισθάνθηκε την ανάγκη να δημιουργήσει μία νέα λέξη για να περιγράψει την Σόμερβιλ, όχι μόνο γιατί η φράση "άνθρωπος της επιστήμης" (man of science) που χρησιμοποιούνταν μέχρι τότε δεν ταίριαζε στο φύλο της, αλλά και γιατί η σκέψη της ήταν τόσο πρωτότυπη και "ολιστική" που έπρεπε να εφεύρει έναν άλλο όρο για να την περιγράψει. Η λέξη "επιστήμονας" μάλιστα δεν είχε ουδέτερο χαρακτήρα όπως σήμερα αλλά αποσκοπούσε, όπως είπε ο Χιούελ, στο να περιγράψει την "ιδιαίτερη διαφώτιση του γυναικείου νου" στο να συνθέτει διαφορετικούς τομείς σε μία ολική επιστήμη.

Στη σύγχρονη εποχή, πολλοί επιστήμονες έχουν εξειδικευτεί σε διάφορους τομείς της επιστήμης, και ακολουθούν καριέρα σε διάφορους χώρους της οικονομίας, όπως στην τριτοβάθμια εκπαίδευση, στη βιομηχανία, σε κυβερνητικούς, αλλά και σε μη κερδοσκοπικές οργανώσεις.

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Κατηγορία:Επιστήμη

Κατηγορία:Επιστήμονες
Μάγκας

Ο όρος **μάγκας** μπορεί να έχει τις ακόλουθες χρήσεις:

* Μάγκας (βιβλίο): τίτλος βιβλίου της Πηνελόπης Δέλτα το οποίο εκδόθηκε το 1937. Ο χαρακτήρας *Μάγκας* στο βιβλίο αυτό είναι ένα σκυλί.
* Γιώργος Μάγκας: Έλληνας δεξιοτέχνης του κλαρίνου.
* Μάγκας (παλαιά Αθήνα)

## Δείτε επίσης
* Μάνγκα: Ιαπωνικά κόμικ
* Μάγκα: Ομάδα ή μονάδα άτακτου στρατού κατά την επανάσταση του 1821
Ουρανοξύστης

[μικρογραφία|336x336εσ|Το [Μπουρτζ Χαλίφα στο Ντουμπάι, το ψηλότερο κτίριο στον κόσμο από τις 4 Ιανουαρίου 2010, όταν εγκαινιάστηκε.]]
Ο **ουρανοξύστης** () είναι ένα εξαιρετικά ψηλό κτίριο. Αποκαλείται έτσι λόγω του ύψους του, «ξύνει» μεταφορικά τον ουρανό. 

Οι ουρανοξύστες έχουν πολλούς ορόφους και συνήθως χαρακτηρίζονται έτσι κτίρια με ύψος πάνω από 70 μέτρα. Ο όρος χρησιμοποιήθηκε για πρώτη φορά στο τέλος του 19ου αιώνα, για κτίρια της Νέας Υόρκης.
[μικρογραφία|Το κτίριο [Εμπάιρ Στέιτ Μπίλντινγκ|Εμπάιαρ Στέιτ δεσπόζει σε όλο το Μανχάταν.]]
[μικρογραφία|Το κτίριο [Κτίριο Κράισλερ|Κράισλερ που βρίσκεται στη Νέα Υόρκη.]]
[μικρογραφία|Το [Γουίλις Τάουερ (πρώην Σίαρς Τάουερ) στο Σικάγο, όπως φαίνεται από τον ποταμό του Σικάγου.]]
[μικρογραφία|Οι [Πύργοι Πετρόνας στην Κουάλα Λουμπούρ τη νύχτα.]]
Τα κτίρια Εμπάιρ Στέιτ Μπίλντινγκ και Κράισλερ στη Νέα Υόρκη, το Γουίλις Τάουερ (πρώην Σίαρς Τάουερ) στο Σικάγο καθώς επίσης και οι Πύργοι Πετρόνας της Κουάλα Λουμπούρ στη Μαλαισία, είναι από τους πιο διάσημους ουρανοξύστες στον κόσμο.

Σήμερα, το ψηλότερο κτίριο στον κόσμο είναι το Μπουρτζ Χαλίφα στο Ντουμπάι, έχοντας 163 ορόφους και ύψος 828 μέτρα.

## Εξωτερικοί σύνδεσμοι

* «Από τη γη στον ουρανό: Οι ουρανοξύστες που εκτός από τη φήμη, έχουν και τη χάρη», άρθρο στον ιστότοπο Cosmo.gr, 11 Νοεμβρίου 2012.
Σπαθάδες Τρικάλων

Οι **Σπαθάδες** είναι χωριό που βρίσκεται στο νομό Τρικάλων, 12 χιλιόμετρα νοτιοανατολικά της Καλαμπάκας και σε υψόμετρο 245 μέτρων. Σύμφωνα με τα στοιχεία της Ελληνικής απογραφής του 2011 έχουν πληθυσμό 233 κατοίκους. 

## Πληθυσμός

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων